|  |  |
| --- | --- |
| Сабақ: Дүниетану |  Тақырыбы: Мектепке баратын жол |
| Күні:  | Мұғалім : Жумагулова А.М. |
| Сыныбы: 1 А | Қатысқандар: | Қатыспағандар: |
|  |  |
| Сабақтың оқу мақсаттары: | 1.1.4.4 жолда жүру тәртібін, жаяу жүргіншілердің қозғалысын ретейтін жол белігілерінің мәнін түсіндіру |
| Сабақ мақсаттары | Барлық оқушылар: қауіпсіздік ережелерін біледі |
| Оқушылардың көпшілігі орындай алады: жол белгілерінің мәнін түсінеді |
| Кейбір оқушылар орындай алады: үйден мектепке дейінгі жолды анықтап салады. |
| Ойлау деңгейлерінің дағдылары | Білу, түсіну |
| Тілдік мақсат | Пәнге қатысты сөздік қор мен терминдер: жаяу жүргінші, бағдаршам, қауіпсіздік |
|  | **Сабақтың барысы** |
| Сабақ кезеңдері  | **Педагогтің әрекеті** | **Оқушының әрекеті** | **Бағалау** | **Ресурстар** |
| Ұйымдастыру | Сабақтың тақырыбы мен мақсатын қою. «Мектепке баратын жол». Балалар, бұл сабақта сендер жаяу жүргінші және жолдағы қауіпсіздік ережелері туралы білетін боласыңдар. Сонымен қатар бізге сабақты түсінуге ***жаяу жүргінші, бағдаршам, қауіпсіздік*** сөздері негіз болады (тақтаға ілу) | Назарын аударады |  | Слайд |
| Жаңа сабаққа дайындық.Жаңа сабақ | 1. - Балалар, сендер мектепке қалай, немен баратындарыңды еске түсіріңдерші.***2. Сурет бойынша жұмыс.*** Бірінші бала «мен мектепке жаяу барамын» дейді. Екінші бала «Мен мектепке велосипедпен барамын», ал үшіншісі «Мен мектепке автобуспен барамын» дейді. - Демек, бірінші бала жол қозғалысына қатысушы ретінде кім болады? *(Жаяу жүргінші)*- Ал велосипедпен баратын бала кім болады? *(Жүргізуші, себебі ол велосипедті жүргізіп барады.)*- Ал үшінші бала автобуспен келеді. Ол жол қозғалысына қатысушы ретінде кім болады? *(Жолаушы, себебі ол автобуспен бара жатыр, бірақ өзі автобусты жүргізбейді)*- Ал сендер жол қозғалысында кімдер болатындарыңды ойланып көріңдерші?- Балалар, мектепке баратын жол қауіпсіз болу үшін не көмектеседі? Жолымыз қауіпсіз болу үшін бізге көптеген белгілер көмекке келеді. Ол қандай белгілер екенін анықтап көрейік. **Жұмбақ ұсыну***Жоқ өзінде бас та, ауыз да, құлақ та**Бақырайған үш көзі бар бірақ та. Бұл не? (бағдаршам)*- Бағдаршамды көше бойында жиі көреміз.  - Бағдаршам не үшін қажет?- Бағдаршамның адамдар үшін қандай пайдасы бар? Бағдаршамның үш түсі нені білдіреді? - Тағы қандай жол белгілерін білесіңдер?**Бейнежазба ұсыну «Жол белгілері»** - Жол белгілері қандай үш топқа бөлінеді екен? *(ескерту, тыйым салу және ақпараттық-нұсқағыш белгілері)* **Суреттермен жұмыс.** - Суреттегі ескерту белгілерін ата. *( Жол жөндеу жұмыстары жүруде, Шлагбаумы бар теміржол өтпесі, Балалар).* –Ескерту белгілерінің пішін, түсі қандай? - Ал тік төртбұрышты көк түсті белгілер қандай белгілер? (*ақпараттық-нұсқағыш).* Олар бізге жол сілтеп, ақпарат беріп тұрады. - Суреттегі ақпараттық-нұсқағыш белгілерді ата. | Балалар мектепке немен, қалай қатынайтындарын айтады.Сурет бойынша сұрақтарға жауап береді. Өз ойын дәлелдейді. Жұмбақты шешедіСұрақтарға жауап бередіЖол белгілерінің түрлерімен танысадыЖол белгілерін ажыратады | СмайликСмайликСмайликСмайликСмайлик | СлайдБейнежазбаонлайн мектепЖол белгілері суреттері |
| Бекіту | **«Сәйкестендіру»**- Нұсқау белгілерін атап, тиісті суреттермен сәйкестендіріңдер. **«Сен білесің бе?» - бейнежазба** *(Алғашқы жол белгілері Римде пайда болған. Жол белгілері алғашқыда жаяу жүргіншіге арналған. Жол жүру ережелерінің тарихы).***«Қауіпті-қауіпсіз» ойыны.** Суретті қарап, қауіпті болса дөңгелекті қызылмен бояу, қауіпсіз болса жасылмен бояу.- Балалар, сендер де қауіпсіздік ережелерін естеріңде сақтауға тырысыңдар.**Сызбамен жұмыс**. - Ал енді біз үйден мектепке дейінгі қауіпсіз жол сызбасын қарастырып көрейік. Айгүл апай көпқабатты үйде тұрады. Ол кісі таңертең үйден шығып, үлкен жолдан өту үшін жерасты жаяу өтпесінен өтіп, жолдың келесі бетіне жаяу өтпе жолынан өтеді. Жолдан өтпес бұрын бағдаршамға қарайды. Бағдаршамның жасыл көзі жану керек. Содан соң тротуармен жүріп отырып, саябақтың ортасымен өтіп, мектепке жетеді. - Мінекі, балалар, Айгүл апайдың мектепке дейінгі жолының сызбасы осындай. **«Досыңа көмектес»**- Балалар, мына суретте Айбек деген бала үйден мектепке дейін бірінші рет жаяу бармақшы. Ендеше Айбек досымызға үйден мектепке дейін қауіпсіз жолды таңдауға көмектесіп жіберейік. 1. Айбек үйден шықты. Оң жағында автобус аялдамасының нұсқау белгісі тұр. Ал алдында жер асты жаяу өтпесі бар. Айбек қалай жүру керек ? 2. Айбек тағы таңдау жасау керек. Оған көмектесіп жіберейікші. Сол жағында жаяу өтпе жолы, алдында жаяу жүргіншілердің қозғалысына тыйым салынады деген белгі тұр. Айбек қайда жүру керек? 3. Енді қалай жүреді? Тік жүрсе, жол жөндеу жұмыстары жүріп жатыр. Оңға бұрылса, жаяу өтпе жолы тұр. Не істейді? - Міне, балалар, Айбек сендердің көмегімен еш қиындықсыз мектепке де жетті. Жарайсыңдар! | Сурет пен белгілерді сәйкестендіредіТанымдарын кеңейтедіСуреттегі жол ережелеріне байланысты оқиғаларды сипаттап дұрыс және дұрыс емес жақтарын анықтайдыЖол сызбасымен танысады. Қауіпсіз жолды таңдайды | СмайликСмайликСмайлик | Суреттер мен белгілерБейнежазбаСуреттерСлайдСлайд |
| ҚорытындыБағалау | Сонымен, балалар, бүгінгі сабақта не білдіңдер?Ата-аналарыңмен бірігіп, зерттеу жүргізіңдер. «Үйден мектепке дейінгі қауіпсіз жол» сызбасын жасап көріңдер. Бұл жолды сызу кезінде сендер естеріңде қалатын орындарды ерекше көрсетсеңдер болады. Мысалы үйіме қарама-қарсы бетте үлкен дүкен және мектепке жетпей саябақ немесе стадион барын көрсетесіңдер. Қандай жол белгілері барын анықтаңдар. **«Баспалдақ»** арқылы өзін-өзі бағалауды ұсыну | Білгендерін қорытындылап айтады. Жинаған смайликтерін санайды«Баспалдақ» арқылы өзін бағалайды |  |  |